Imunoglobulin M kao novi prediktor progresije bolesti kod sekundarne fokalne segmentalne glomeruloskleroze

**Cilj** Odrediti ulogu depozita imunoglobulina M u kliničkim manifestacijama, ishodu bolesti, i odgovoru na liječenje kod idiopatske i sekundarne fokalne segmentalne glomeruloskleroze (FSGS).

**Postupci** U studiju smo uključiliuzorke biopsijebubrega 171 pacijenta kojemu je dijagnosticirana FSGS (primarna ili sekundarna) i 50 kontrolnih ispitanika. Prikupili smo kliničke podatke i podatke o ishodu i usporedili ih s morfološkim parametrima, uključujući imunofluorescencijsku analizu depozita mezangijalnog imunoglobulina M i komplementa 3 (C3) na uzorcima biopsije bubrega.

**Rezultati** Pronašli smo značajne pozitivne korelacije između stvaranja depozita imunoglobulina M i komplementa 3 kod pacijenata sa sekundarnom FSGS (*P* < 0,001) te između stvaranja mezangijalnih depozita i depozita imunoglobulina M uočenih elektronskim mikroskopom kod pacijenata sa sekundarnom FSGS (*P* = 0,015), što ukazuje na to da je jače stvaranje depozita imunoglobulina M koreliralo s jačim stvaranjem depozita komplementa 3 i mezangijalnih depozita samo u sekundarnoj FSGS. Pacijenti sa sekundarnom FSGS i stvaranjem depozita imunoglobulina M imali su slabije bubrežne ishode u ranijoj točki mjerenja nego pacijenti s negativnom ekspresijom imunoglobulina M (*P* = 0,022).

**Zaključak** Pronašli smo pozitivnu korelaciju između imunoglobulina M i komplementa 3 u sekundarnoj FSGS. Povezanost između stvaranja depozita imunoglobulina M i lošijih bubrežnih ishoda kod sekundarne FSGS ukazuje na moguću ulogu imunoglobulina M u progresiji ove bolesti.